Közös műsorban két zenekartól, két nagyszerűnek ígérkező koncertet is végigtombolhat, aki úgy dönt, hogy a legendás Fővárosi Művelődési Házban töltené a péntek estéjét. Rosszul semmiképpen sem jár, hiszen a BluesSteel által tolmácsolt rhythm and blues klasszikus előadóinak legkiválóbb opuszai után az idén tíz esztendeje elhunyt Tunyogi Péter emblematikus dalai is felcsendülnek a Tunyó Emlékzenekar előadásában. Méghozzá április 13-án, pénteken – nemcsak babonásoknak!